Nils Henrik Asheim

**Nils Henrik Asheim** (født 1960) er en norsk komponist og organist, bosatt i Stavanger.

## Liv og virke

Asheim er utdannet ved Norges musikkhøgskole og ved *Sweelinck-konservatoriet* i Amsterdam. Hans produksjon omfatter kammermusikk, orkesterverk, kirkemusikk, musikkteater og computerbasert musikk. Hans *Lillehammer -94 fanfare* er utgitt på plate med Gardemusikken. Han har vunnet Spellemannprisen to ganger: Spellemannprisen 2005 i klassen samtidsmusikk for *19 March 2004, Oslo Cathedral* og Spellemannprisen 2010 i klassen årets samtidskomponist for *Mazurka – remaking Chopin*. Han var nominert til Spellemannprisen 2003 i åpen klasse for *Kom regn* sammen med Anne-Lise Berntsen. For verket *Chase* fikk han Edvard-prisen 2002 i klassen samtidsmusikk og i 2011 ble han tildelt Lindemanprisen.

Asheims musikalske stil er preget av en modernistisk grunnholdning. som i et tidlig verk som strykekvartetten *Genesis*, hvor korte, enkle motiver er brukt som hjørnesteiner i det musikalske forløp. Fra 1984 ble Asheim opptatt av å abstrahere materialet og stille for eksempel ulike hastigheter og retninger opp mot hverandre på en mer kompleks måte. Dette finner man eksempler på i trilogien *Som ringer i vann*, *Vannspeil* og *Speil*.

I verkene fra 2000 og senere kan det merkes et skifte i Asheims komposisjonsmetode, fra en lineær utviklingstenkning til komposisjoner bygd opp av ulike «rom», som han går inn og ut av. Det grunnleggende materialet er gitt i begynnelsen av stykket, og resten av forløpet går ut på å belyse dette fra ulike sider. Dette hører man på CD-en *Broken Line*, innspilt av Vertavo-kvartetten, hvor verkene *Broken Line*, *Chase*, *Navigo* og *Nicht* er representert.

Asheim har også vist en sterk interesse for musikkteater, blant annet i *Grader av hvitt * (2007) for resitatør og orkester, med tekst av Johan Harstad. En annen side av hans interessefelt er klassisk repertoar hvor han blant annet skapte CD-prosjektet *Mazurka - remaking Chopin * (2010) sammen med Gjertruds Sigøynerorkester.

Asheim driver en utstrakt virksomhet som improvisatør på orgel. Et samarbeid med sangeren Anne-Lise Berntsen resulterte i to CD-er *Engleskyts* og *Kom Regn*. *16 pieces for Organ* er en solo-improvisasjonsplate fra orgelet i Oslo domkirke, et instrument for hvilket Asheim også skrev og framførte et helaftens innvielsesverk, *Salmenes Bok* (1998) for kor og to orgler.

Asheim har også samarbeidet med musikere fra jazz- og elektronika feltet, som Paal Nilssen-Love, Frode Gjerstad og Lasse Marhaug og har flere CD-innspillinger og festivalopptredener i dette formatet. Han er medstifter og medlem av musikerkollektivet Stavanger Kitchen Orchestra.

I årene 1989-1991 var Asheim formann i Norsk Komponistforening og har tre ganger innehatt Statens 3-årige arbeidsstipend. Han har i flere år vært leder for Ny Musikk Stavanger og er kjent som primus motor for det nye kulturhuset Tou Scene, som startet opp i 2001 i gamle bryggerilokaler og som er et samlingssted for det unge kunstmiljøet i Stavanger. For dette har Asheim mottatt både Stavanger Kommunes kulturpris og Stavanger Aftenblads kulturpris.

Fra 2012 er Asheim ansatt som organist ved det nye konserthuset i Stavanger.

Asheim ble i 2018 utnevnt til ridder av 1. klasse av St. Olavs Orden for sin innsats for norsk musikk.

I 2018 vant han Nordisk råds musikkpris for verket «Muohta» for kor og strykeorkester, og i 2024 Norsk Komponistforenings årets verk for 2023 for *Organotopia*.

## Diskografi
;Album
**Contemporary Music from Norway* (1982), med Olav Berg, Bjørn Kruse & Kjell Samkopf
**Kruse • Berg • Asheim • Samkopf • Hoemsnes • Lunde* (1988), med Olav Berg, Bjørn Kruse, Kjell Samkopf, Bjørn Korsan Hoemsnes & Ivar Lunde
**Vannspeil • Speil • Prisms • Wie ein Hauch...* (1993), med Yngve Slettholm
**Engleskyts* (1994), med Anne-Lise Berntsen
**16 Pieces for Organ* (2002)
**Kom regn* (2003), med Anne-Lise Berntsen
**The Shortest Night* (2004), med Frode Gjerstad
**19 March 2004, Oslo Cathedral* (2005)
**Pipes and Bones* (2005), med Paal Nilssen-Love
**Broken Line* (2007), med Vertavokvartetten 
**Grand Mutation* (2007), med Lasse Marhaug
**Orkan* (2007)
**Late Play* (2007), med Paal Nilssen-Love
**MaZurka: Remaking Chopin* (2010), med Gjertrud's Gypsy Orchestra
**Organ Point; Hammond Dialogues Vol. I* (2013), med Daniel Formo
**Playing Games* (2015), med Per Zanussi & Ståle Liavik Solberg
* *Parallel Pleasures*med S/S Motsol (2011)
**Pumper julen rett inn* (2011), med med Kitchen Orchestra og Janove Ottesen

;Deltar på
* Octopus: *Octopus* (1987)
* Grex Vocalis: *Frihetens faner på ny* (1988)
* Roar Engelberg: *Masterpieces of the Beatles]' (1991)
* Gaute Vikdal & Bjørn Andor Drage: *"skygger"* (1992)
* Tellef Juva & Trygve Trædal: *Norwegian Music for 4 Hands* (1992)
* František Veselka, Milena Dratvová & [[Bergen filharmoniske orkester]]: *New Norwegian Violin Music Vol. III* (1993)
* H.M. Kongens Gardes Musikkorps: *The Olympic Spirit* (1994)
* Barratt Dues Juniororkester: *Barratt Dues Juniororkester* (1995)
* Aurora: *Norwegian Contemporary Music* (1995)
* [[BIT20 Ensemble]]: *Miniatures' (1995)
* Njål Vindenes: *Sequenza* (1999)
* Kyberia: *Navigations* (2000)
* Arctic Brass: *Burning Ice* (2001)
* Stavanger Samtidsensemble: *1-2-3 Happy Happy Happy* (2001) 
* Gisela Herb: *Heitor Villa-Lobos: Alma Brasiliera* (2003)
* Kirkelig Kulturverksted: *Kirkelig Kulturverksted; The No. 1 Norwegian Label 2005* (2005)
* Aage Kvalbein: *Ten Norwegian Short Stories* (2005)
* Paal Nilssen-Love: *Norwegian Jazz Launch Europe 2004 and 2006* (2006)
* Diverse: *Broken Line Remixes* (2007)
* Diverse: *Bootleg; Live Tou Scene, Stavanger, 26.08.2007* (2007)
* Diverse: *Norway Now; Classical and Contemporary 2* (2008)
* Helge Olav Øksendal|HOH: *Remixer (HOH-album)|Remixer* (2008)
* Diverse: *Qwartz ED4* (2008)
* Frode Gjerstad: *Duos* (2008)
* Diverse: *Ta den ring (Kreftomsorg Rogaland)|Ta den ring* (2009)
* Diverse: *Sacred Songs of Mary* (2010)
* Noein & Maitreya: *Cosmos Noein & Maitreya* (2011)
* Peter Herrestha]: *Catch Light* (2011)
* Daniel Formo: *Hammond Dialogues* (2013)
* Thomas Dybdahl: *What's Left Is Forever* (2013)
* Diverse: *Master Superior 2014* (2014)
* Stavanger Vocalensemble: *Havet, speilet i toner* (2016)
* Maja Ratkje: *Crepuscular Hour* (2016)

## Priser og nominasjoner
* Årets verk 1985 i klassen kammerverk for *Vindu*
* Årets verk 1986 i klassen kammerverk for *Vannspeil*
* Edvard-prisen 2002 i klassen samtid for *Chase*
* Stavanger kommunes kulturpris 2003
* Stavanger Aftenblads kulturpris 2003
* Nominert til Spellemannprisen 2003 i åpen klasse sammen med Anne-Lise Berntsen for *Kom regn*
* Nominert til Edvard-prisen 2004 i klassen samtidsmusikk for *Wind Songs*
* Nominert til Edvard-prisen 2005 i klassen kirkemusikk
* Spellemannprisen 2005 i klassen samtidsmusikk for *19 March 2004, Oslo Cathedral*
* Arne Nordheims komponistpris 2007
* Spellemannprisen 2010 i klassen årets samtidskomponist for *Mazurka – remaking Chopin*
* Lindemanprisen 2011
* Nominert til Spellemannprisen 2015 i klassen samtid for *Crepuscular Hour* (med Maja S.K. Ratkje og flere)
* Ridder av 1. klasse av St. Olavs Orden 2018
* Nordisk råds musikkpris 2018 for *Muohta*
* Musikkritikerprisen 2018/2019 for *Messiaen Complete*
* Musikkforleggerprisen 2021 i klassen årets opphaver - klassisk/samtidsmusikk
* Årets verk 2023 for *Organotopia*

## Referanser


## Eksterne lenker
* nilshenrikasheim.no egen hjemmeside
* ballade.no biografi og lenker til artikler om ham
* Begrunnelsen for å gi ham Arne Nordheims komponistpris
* Medlem av Norsk Komponistforening
* Verkliste fra NB noter